**Instruks for Barne- og ungdomskomiteen**

**Komiteens formål og ansvarsområde:**Barne- og ungdomskomiteen skal ivareta barna og ungdommene i hagen og arrangere aktiviteter for og med dem.

**Oppnevning av komiteen og fungeringstid:**

Komiteens sammensetning oppnevnes av styret. Komiteen skal bestå av minimum 3 kolonister.

Styret foretar en evaluering av komiteens sammensetning hvert år for å sikre tilstrekkelig kombinasjon av kontinuitet og ”nye krefter” og foretar i den forbindelse enten re-oppnevning eller utskifting.

**Kommunikasjon med styret herunder møteplikt og rapportering:**

* Lederen av komiteen kan, dersom de ikke er medlemmer i styret, innkalles til styremøter, også etter eget ønske, for å ta opp saker som vedrører deres ansvarsområde. jfr. § 7.1 i vedtektene
* Komiteen avgir skriftlig rapport til årsmøtet hver høst.

**Hovedoppgaver:**

* Arrangere ulike aktiviteter for barn og ungdom i løpet av sesongen som passer for alderen til de barna som til enhver tid er i hagen. (jmf. årlig plan).
* Minst en av komiteens medlemmer skal ha hovedansvar for ungdomsarbeidet, og være styrets kontaktperson i forhold til dette
* Ansvar for ungdomsrommet (for de mellom 10-18 år), og ”utlånsnøkkelen” til rommet. Rommet er åpent til 23.00 i uken og 24.00 i helgen
* Ansvar for Lille Deichman gjennom utlån av bøker og andre aktiviteter for den noe yngre aldersgruppen enn den som ungdomsrommet er tilpasset. Det kan være alt fra perledag, vanndag, såpebobledag til glassmaling og lesestunder eller lignende. Gi styret beskjed hvis noe må utbedres og vedlikeholdes der.
* Arrangere barnas dag i august.
* Gi styret beskjed hvis noe må utbedres og vedlikeholdes på ball- og lekeplassen
* Alltid informere styrets web-ansvarlig om aktuelle aktiviteter slik at informasjon kan gis i alle kanaler i tillegg til å sørge for oppslag på tavle på huset, vurdere lapper i postkassene m.v
* All faktura og inn- og utbetaling må være merket med hva beløpet gjelder og hvem som er kontaktperson.

**Spesielle prioriteringer og forventninger for 2018:**

* Bidra til utbedring av lekeplassen.
* Bidra til vurdering av videre bruk av dagens ungdomsrommet fremover

**Honorering:**Komiteens medlemmer er fritatt fra å ta del i annet fellesarbeid i den perioden vedkommende sitter i komiteen. Komitémedlemmene mottar ikke noen annen form for honorar i egenskap av å delta i komiteen.

**Tilhørende dokumenter:**

* Inventarliste for Lille Deichman og ungdomsrommet